Ungurkalns
Ungurkalns jeb Ozoliņu kalns atrodas Vidzemē, Limbažu novada Viļkenes pagasta austrumu daļā, Svētupes labajā krastā augšpus Šķirstiņiem. Pilskalns orientēts paralēli Švētupei ziemeļu-dienvidu virzienā. Kalna ziemeļu gals ir 8—12 metrus augsts. Gar kalna trijām malām U burta veidā uzbērts valnis, kas dienvidu galā sasniedz 4 metri augstumu. Tādejādi norobežots 80 x 40 metrus liels plakums. Konstatēts kultūrslānis. Nostāsti vēsta, ka Šķirstiņu muižas īpašnieks kalnā izbūvējis lapeni. Teikas arī vēsta, ka Ungurkalnā esot apslēpta manta un ka zviedru laikos kalnā bijusi baznīca, kas nogrimusi. Uz dienvidiem no pilskalna atradies Kapu kalns un Baznīckalns, kas norakti grantī 20. gadsimta 60.—70. gados.